CELEX: 62018TA0578
Language: fi
Date: 2020-07-08 00:00:00
Title: Asia T-578/18: Unionin yleisen tuomioistuimen tuomio 8.7.2020 – CA Consumer Finance v. EKP (Talous- ja rahapolitiikka – Luottolaitosten vakavaraisuusvalvonta – EKP:n luottolaitokselle määräämä hallinnollinen seuraamusmaksu – Asetuksen (EU) N:o 1024/2013 18 artikla 1 kohta – Asetuksen (EU) N:o 575/2013 26 artikla 3 kohdan ensimmäinen alakohta – Ydinpääomaa koskevien vaatimusten jatkuva noudattamatta jättäminen – Tuottamuksellinen rikkominen – Puolustautumisoikeudet – Seuraamusmaksun määrä – Perusteluvelvollisuus)

5.10.2020   
            
            
               FI
            
            
               Euroopan unionin virallinen lehti
            
            
               C 329/15
            
         
      Unionin yleisen tuomioistuimen tuomio 8.7.2020 – CA Consumer Finance v. EKP
      (Asia T-578/18) (1)
      
      (Talous- ja rahapolitiikka - Luottolaitosten vakavaraisuusvalvonta - EKP:n luottolaitokselle määräämä hallinnollinen seuraamusmaksu - Asetuksen (EU) N:o 1024/2013 18 artikla 1 kohta - Asetuksen (EU) N:o 575/2013 26 artikla 3 kohdan ensimmäinen alakohta - Ydinpääomaa koskevien vaatimusten jatkuva noudattamatta jättäminen - Tuottamuksellinen rikkominen - Puolustautumisoikeudet - Seuraamusmaksun määrä - Perusteluvelvollisuus)
      (2020/C 329/31)
      Oikeudenkäyntikieli: ranska
      
         Asianosaiset
      
      
         Kantaja: CA Consumer Finance (Massy, Ranska) (edustajat: asianajajat A. Champsaur ja A. Delors)
      
         Vastaaja: Euroopan keskuspankki (EKP) (asiamiehet: C. Hernández Saseta, A. Pizzolla ja D. Segoin)
      
         Oikeudenkäynnin kohde
      
      SEUT 263 artiklaan perustuva kanne, jolla vaaditaan kumoamaan EKP:n 16.7.2018 tekemä päätös ECB/SSM/2018-FRCAG-77, joka tehtiin luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15.10.2013 annetun neuvoston asetuksen (EU) N:o 1024/2013 (EUVL 2013, L 287, s. 63) 18 artiklan 1 kohdan nojalla ja jolla kantajalle määrättiin 200 000 euron suuruinen hallinnollinen seuraamusmaksu luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26.6.2013 annetun Euroopan parlamentin ja neuvoston asetuksen (EU) N:o 575/2013 (EUVL 2013, L 176, s. 1) 26 artiklan 3 kohdassa säädettyjen omavaraisuusvaatimusten jatkuvan noudattamatta jättämisen vuoksi.
      
         Tuomiolauselma
      
      
                  1)
               
               
                  Euroopan keskuspankin (EKP) 16.7.2018 tekemä päätös ECB/SSM/2018-FRCAG-77 kumotaan siltä osin kuin siinä määrättiin CA Consumer Financelle 200 000 euron suuruinen hallinnollinen seuraamusmaksu.
               
            
                  2)
               
               
                  Kanne hylätään muilta osin.
               
            
                  3)
               
               
                  CA Consumer Finance vastaa omista oikeudenkäyntikuluistaan.
               
            
                  4)
               
               
                  EKP vastaa omista oikeudenkäyntikuluistaan.
               
            
         (1)  EUVL C 436, 3.12.2018.